32006R1197
L 217/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1197/2006 НА КОМИСИЯТА
от 7 август 2006 година
за изменение на Регламент (ЕИО) № 2967/85 на Комисията относно определяне на подробни правила за прилагане на скàлата на Общността за класификация на кланични трупове на свине
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2759/85 на Комисията от 29 октомври 1975 г. относно общата организация на пазара на свинско месо (1), и по-специално член 2 и член 4, параграф 6 от него,
като взе предвид Регламент (ЕИО) № 3220/84 на Съвета от 13 ноември 1984 г. относно определяне на скàлата на Общността за класификация на кланични трупове на свине (2), и по-специално член 5, параграф 1 от него,
като има предвид, че:
(1)
Регламент (ЕИО) № 2967/85 на Комисията (3) определя подробни правила за прилагане на скàлата на Общността за класификация на кланични трупове на свине, и по-специално метода за оценяване на съдържанието на постно крехко месо в кланичните трупове.
(2)
Резултатите от скорошни проучвания относно скàлата за кланични трупове на свине, по-специално в рамките на проекта EUPIGCLASS, подчертаха значимостта да се подобри качеството на вземането на проби и да се опрости методът за оценяване на съдържанието на постно крехко месо в кланичните трупове.
(3)
Методът за оценяване на съдържанието на постно крехко месо в кланичните трупове и изчисляването с позоваване на предварително определени скàли за процента на постно крехко месо, определен в Регламент (ЕИО) № 2967/85, следва да бъдат адаптирани.
(4)
Регламент (ЕИО) № 2967/85 следва съответно да бъде изменен.
(5)
Мерките, предвидени в настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2967/85 се изменя, както следва:
1.
В член 3 параграфи 1 и 2 се заменят със следното:
„1. Стандартният статистически метод за оценяване на съдържанието на постно крехко месо в кланичните трупове, разрешен като оценка на съотношението по смисъла на член 2, параграф 3 от Регламент (ЕИО) № 3220/84, е или обикновеният най-малък квадрат, или метод за съкращаване и привеждане под общ знаменател, но могат да се използват и други доказани статистически методи.
Методът се основава на представителни проби от засегнатите национални или регионални производства на свинско месо, които се състоят най-малко от 120 кланични трупа, чието съдържание на постно крехко месо е било потвърдено в съответствие с метода за дисекция, описан в приложение I към настоящия регламент. Ако се използват методи за множествено вземане на проби, съответствието се измерва най-малко на 50 кланични трупа, а прецизността е най-малко равна на тази, получена при използване на стандартния статистически метод на 120 кланични трупа, като се използва методът, описан в приложение I.
2. Методите за оценка се разрешават само ако предсказуемостта на квадратния корен от средноквадратичните грешки (RMSEP), изчислена чрез техниката на кръстосано потвърждаване, е по-малка от 2,5. В допълнение всички крайници се включват в изчисляването на RMSEP.“
2.
В приложение I точка 2 се заменя със следното:
„2.
Относителният процент на постно крехко месо се изчислява, както следва:
Теглото на филето в тези четири парчета ще се изчисли чрез делене на общия брой на частите, които не са от филето от четирите парчета от общото тегло на парчетата преди дисекцията.“
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага за оценяване на методи, за които се иска разрешение, както е предвидено в член 3, параграф 3 от Регламент (ЕИО) № 2967/85, от 1 юли 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 август 2006 година.